Hvilken type støvsuger som er best avhenger helt og holdent av behovet ditt.
Om du kun skal støvsuge på relativt små flater vil som oftest en trådløs støvsuger gjøre jobben godt nok.
I tillegg er de trådløse støvsugerne ofte enklere å håndtere, da de har en lavere egenvekt. Om du synes det er tungt å bruke en vanlig støvsuger kan derfor en trådløs modell være et godt alternativ.
Som regel leveres de trådløse støvsugerne også uten pose. Det eneste du trenger å gjøre er å tømme støvbeholderen.
På den negative siden har de trådløse støvsugerne ofte litt dårligere sugeevne, og man må til enhver tid huske å lade batteriet.